《过平望驿有怀湖州李使君二首》
宋代·陈舜俞

凭熊飞隼两溪头，人似冰壶住玉楼。
事逐欢谣入渔钓，诗随秋思满汀洲。
茶收顾渚旗犹卷，酒贳乌程蚁半浮。
去路无多平望驿，客魂秋雨宿扁舟。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。